Google सेवा की शर्तें 
पिछली बार संशोधित: 11 नवम्बर 2013 
Google में आपका स्‍वागत है! 
हमारे उत्‍पादों और सेवाओं (“सेवाएं”) का उपयोग करने के लिए धन्‍यवाद. सेवाएं, Google Inc. (“Google”) द्वारा प्रदान की जाती हैं, जिसका पता है: 1600 Amphitheatre Parkway, Mountain View, CA 94043, United States. 
हमारी सेवाओं का उपयोग करके, आप इन शर्तों से सहमत हो रहे हैं. कृपया उन्‍हें सावधानीपूर्वक पढ़ें. 
हमारी सेवाएं अत्‍यंत विविधतापूर्ण है, इसलिए कई बार अतिरिक्त शर्तें या उत्‍पाद आवश्‍यकताएं (आयु आवश्‍यकताओं सहित) लागू हो सकती है. प्रासंगिक सेवाओं के साथ अतिरिक्‍त शर्तें उपलब्‍ध रहेंगी, और यदि आप उन सेवाओं का उपयोग करते हैं तो वे अतिरिक्‍त शर्तें हमारे साथ आपके अनुबंध का भाग बन जाती हैं. 
हमारी सेवाओं का उपयोग करना 
आपको किसी सेवा के अंतर्गत उपलब्ध कराई गई किसी भी नीति का पालन करना होगा. 
हमारी सेवाओं का दुरुपयोग न करें. उदाहरण के लिए, हमारी सेवाओं में हस्‍तक्षेप न करें या उन तक पहुंचने के लिए हमारे द्वारा प्रदान किए गए इंटरफ़ेस या निर्देशों के अलावा किसी अन्य विधि का उपयोग करने का प्रयास न करें. आप हमारी सेवाओं का उपयोग, लागू निर्यात और पुनर्नियात नियंत्रण कानूनों और विनियमों सहित, कानून द्वारा अनुमत अनुसार ही उपयोग कर सकते हैं. उदाहरण के लिए, यदि आप हमारी शर्तों या नीतियों का अनुपालन नहीं करते या यदि हम संदेहास्पद दुर्व्यवहार की जांच कर रहे हों, तो हम आपको अपनी सेवाएं प्रदान करना निलंबित या रोक सकते हैं. 
हमारी सेवाओं का उपयोग करने से आपको हमारी सेवा में या आप जिस सामग्री में पहुंचते हैं उसमें किसी बौद्धिक संपदा अधिकार का स्‍वामित्‍व नहीं मिल जाता. आप हमारी सेवाओं की सामग्री का उपयोग तब तक नहीं कर सकते हैं, जब तक कि आप इसके स्‍वामी से अनुमति प्राप्त न कर लें या आपको अन्‍यथा कानून द्वारा इसकी अनुमति न हो. ये शर्तें, हमारी सेवाओं में प्रयुक्त किसी भी ब्रांड या लोगो के उपयोग का अधिकार आपको नहीं देतीं. हमारी सेवाओं में या उसके साथ प्रदर्शित किसी कानूनी नोटिस को न तो हटाएं, न धुंधला बनाएं, या न ही उसे बदलें. 
हमारी सेवा कुछ सामग्री प्रदर्शित करती है जो Google की नहीं है. इस सामग्री का एकमात्र उत्तरदायित्‍व उस इकाई का होता है जो उसे उपलब्ध कराती है. हम यह निर्धारित करने के लिए सामग्री की समीक्षा कर सकते हैं कि क्‍या वह कानूनी है और हमारी नीतियों का उल्‍लंघन करती है, और जो सामग्री हमारे पूर्ण विश्वास में हमारी नीतियों या कानून का उल्‍लंघन करती है उसे हम निकाल सकते हैं या प्रदर्शित करने से मना कर सकते हैं. लेकिन इसका तात्पर्य यह नहीं है कि हम सामग्री की समीक्षा करते ही हैं, इसलिए कृपया यह न समझें कि हम ऐसा करते हैं. 
आपके द्वारा सेवाओं के उपयोग के संबंध में हम आपको सेवा घोषणाएं, व्‍यवस्‍थापकीय संदेश और अन्‍य जानकारी भेज सकते हैं. आप उनमें से कुछ संचारों से ऑप्‍ट आउट करना चुन सकते हैं. 
हमारी कुछ सेवाएं मोबाइल उपकरणों पर उपलब्ध हैं. उन सेवाओं का उपयोग इस तरह से न करें कि जिससे ट्रैफ़िक या सुरक्षा कानूनों का पालन करने से आपका ध्यान हट जाए या जो ऐसा करने से आपको रोकें. 
आपका Google खाता 
हमारी कुछ सेवाओं के उपयोग के लिए आपको एक Google खाते की आवश्‍यकता हो सकती है. आप स्‍वयं अपना Google खाता बना सकते हैं, या आपका Google खाता आपको किसी व्‍यवस्‍थापक, जैसे आपके नियोक्ता या शैक्षणिक संस्‍थान द्वारा भी असाइन किया गया हो सकता है. यदि आप किसी व्‍यवस्‍थापक द्वारा आपको असाइन किए गए Google खाते का उपयोग कर रहे हैं, तो भिन्‍न या अतिरिक्त शर्तें लागू हो सकती हैं और आपका व्‍यवस्‍थापक आपके खाते तक पहुंच सकता है या उसे अक्षम कर सकता है.